fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi en fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Ilman ehkäisevää ja edistävää työtä tulevaisuuden sote-keskukset eivät pysty muuttamaan kehityksen suuntaa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Sote-uudistus
Tulevaisuuden sosiaali- ja terveyskeskus -ohjelman, tuttavallisemmin sote-keskusten, valtionavustushaku alkoi juuri. Sosiaali- ja terveysministeriö jakaa alueille yhteensä 70 miljoonaa euroa palveluiden kehittämiseen. Nyt täytyy varmistaa, että ennaltaehkäisevä ja hyvinvointia ja terveyttä edistävä työ saa kehittämistyössä ansaitsemansa painoarvon.
Eurostatin mukaan Suomessa voitaisiin estää lähes puolet alle 75-vuotiaiden ennenaikaisista kuolemista (8 700 kuolemaa vuodessa) ehkäisevillä, hyvinvointia ja terveyttä edistävillä ja eriarvoisuutta vähentävillä toimilla. Miten paljon voisikaan olla tehtävissä myös ihmisten toiminta- ja työkyvylle sekä elämänlaadulle?
Näitä toimivia käytäntöjä täytyy aktiivisesti johtaa ja kehittää sekä sote-keskuksissa että sote-keskusten ja kuntien välillä.
Hyte-paperit järjestyksessä vai ei?
Osa sote-keskusten alueista on valmistautunut hyvin valtionavustuksen hakuun myös tästä näkökulmasta katsottuna. Sairaanhoitopiirissä tai maakunnan liitossa on toimivat rakenteet ja toimintatavat organisaation sisäiseen ehkäisevään työhön sekä hyvinvoinnin ja terveyden edistämiseen (hyte) sekä laaja monialainen alueellinen yhteistyöverkosto ja kuntien tuki. Näillä alueilla tiedetään jo nyt, mikä taho johtaa ja kehittää tätä työtä ja millä resursseilla sitä tehdään.
Uskomme, että näillä alueilla on helppo kuvata keskeisiä sisältöjä ohjelman toisen päätavoitteen, ”siirretään painotusta raskaista palveluista ennakoivaan ja ehkäisevään työhön” toteutumiseksi.
Joillakin alueilla voimakkaat leikkaukset ja irtisanomiset ovat voineet kuitenkin katkaista kehittämisen. Tällöin hallituksen tavoite siirtää painopistettä ehkäisevään työhön on vaarassa jäädä juhlapuheeksi ilman konkreettista sisältöä. Puhumattakaan siitä, että voitaisiin hillitä kustannusten kasvua. Pelkästään hoitoon pääsyä nopeuttamalla ja hoidon laatua parantamalla ja tunnistamalla riskissä olevia potilaita se ei tapahdu. Asukkaille on tarjottava mahdollisuuksia ylläpitää ja parantaa hyvinvointia ja terveyttä jo ennen kuin mitään diagnoosia on tehty tai riskiä tunnistettu.
Yhdeksi päätavoitteeksi hyvinvoinnin ja terveyden edistäminen
Sote-keskusten valmistelijoiden tavoitteena on mahdollisimman hyvinvoivat, osalliset, terveet ja toimintakykyiset asukkaat. Osana sote-keskuksen toimintaa on tunnistettava hyvinvoinnin ja terveyden edistämistyö ja asetettava sille mitattavia tavoitteita. Myös sote-keskusten eri sektoreiden välisen yhteistyön tavoitteet ja toimet on tunnistettava.
Käytännössä tämä tarkoittaa, että sote-keskusten valmistelussa alueiden pitää kuvata, miten hyte-työ organisoidaan ja mitä koordinaation välineitä käytetään ja mitä se voisi olla sosiaali- ja terveystoimen sisällä, sosiaalitoimessa, perusterveydenhuollossa tai erikoissairaanhoidon palveluissa. Lisäksi alueiden on tarpeen selventää, miten yhteistyö muiden toimijoiden kanssa ja tuki kuntien lakisääteiselle hyte-työlle voidaan varmistaa. Osa alueista on kuvannut näitä asioita osana järjestämissuunnitelmaa tai erillisessä alueellisessa hyvinvointikertomuksessa.
THL arvioi sairaanhoitopiirien sote-palvelujen ohella myös ehkäisevän työn sekä hyvinvoinnin ja terveyden edistämisen toiminnan tilaa ja tarjoaa tukea valmistelun tueksi. STM on julkaissut valmistelun tueksi myös hankeoppaan. Olemme myös koonneet THL:n aihesivulle ehdotuksen sekä esimerkkejä alueellisen hyvinvointijohtamisen koordinaatiosta ja sisällöistä.
Jotta hallituksen tavoite hillitä kustannusten kasvua ikääntyvässä ja eriarvoistuvassa Suomessa voi toteutua, pitää vaikuttaa tekijöihin, jotka vaativat raskaita palveluita ja synnyttävät kustannuksia. Sote-keskusten on aika ottaa yhdeksi aidoksi päätavoitteeksi hyvinvoinnin ja terveyden edistäminen. Tosiasia on, että ilman yhteistyössä sovittuja hyvinvointijohtamisen rakenteita ohjelman toinen päätavoite jää vain hyväksi aikomukseksi.
Eurostat: Avoidable deaths in 2016 For people under 75, two deaths out of three in the EU could have been avoided. 5 September 2019.
Tulevaisuuden sosiaali- ja terveyskeskus -ohjelma käyntiin – ”Nyt panostetaan peruspalveluihin”
Nella Savolainen erityisasiantuntija Hyvinvoinnin ja terveyden edistäminen, THL
Tapani Kauppinen kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.